Briselē, 13.10.2004 SEC(2004) 1235 galīgā redakcija 2005. GADA PROVIZORISKĀ BUDŽETA PROJEKTA GROZĪJUMU VĒSTULE Nr. 1 1. SĒJUMSVISPĀRĒJS IEŅĒMUMU DOKUMENTS4. SĒJUMSIEŅĒMUMU UN IZDEVUMU TĀME ATBILSTOŠI IEDAĻĀMIII iedaļa — Komisija (iesniegusi Komisija) 2005. GADA PROVIZORISKĀ BUDŽETA PROJEKTA GROZĪJUMU VĒSTULE Nr. 1 1. SĒJUMS VISPĀRĒJS IEŅĒMUMU DOKUMENTS 4. SĒJUMS IEŅĒMUMU UN IZDEVUMU TĀME ATBILSTOŠI IEDAĻĀM III iedaļa — Komisija Ņemot vērā - Eiropas Kopienas dibināšanas līgumu un jo īpaši tā 272. pantu, - Eiropas Atomenerģijas kopienas dibināšanas līgumu un jo īpaši tā 177. pantu, - Padomes 2002. gada 25. jūnija Regulu (EK, Euratom ) Nr. 1605/2002 par Finanšu regulu, ko piemēro Eiropas Kopienu kopbudžetam[1], un jo īpaši tās 34. pantu, ar šo Eiropas Komisija budžeta lēmējinstitūcijai iesniedz 2005. gada provizoriskā budžeta projekta Grozījumu vēstuli Nr. 1 to iemeslu dēļ, kas izklāstīti paskaidrojuma rakstā. *** SATURA RĀDĪTĀJS 1. Ievads 4 2. 7. Pozīcija — Pirmspievienošanās stratēģija 5 2.1. Finansiāls atbalsts Kipras turku kopienas ekonomiskās attīstības sekmēšanai 5 2.2. Horvātijas pirmspievienošanās stratēģija 6 3. 4. Pozīcija — Ārējie Pasākumi 8 3.1. Attiecības ar Rietumbalkāniem 8 4. 2. Pozīcija — PEACE II 8 5. 5. Pozīcija — OPOCE – CORDIS 10 6. Citi 12 6.1. Veselības aizsardzība un patērētāju tiesību aizsardzība (ārējas darbības) 12 6.2. Šveices dalība Kopienas programmās 12 6.3. Tehniski labojumi 12 FINANŠU PLĀNA KOPSAVILKUMA TABULA ATBILSTOŠI POZĪCIJĀM 13 Tehniskais pielikums — Tiesiskie pamati, kas pieņemti kopš 2005. GADA PBP 15 VISPĀRĒJS IEŅĒMUMU DOKUMENTS IEŅĒMUMU UN IZDEVUMU TĀME ATBILSTOŠI IEDAĻĀM Vispārējo ieņēmumu dokumentu un ieņēmumu un izdevumu tāmi atbilstoši iedaļām nosūta atsevišķi, izmantojot SEI-BUD sistēmu. Vispārējā ieņēmumu dokumenta un ieņēmumu un izdevumu tāmes atbilstoši iedaļām valodas versija ir pievienota kā budžeta pielikums, ko var izmantot kā piemēru. PASKAIDROJUMA RAKSTS Ievads Šā 2005. gada provizoriskā budžeta projekta Grozījumu vēstule Nr. 1. attiecas uz šādiem jautājumiem: - papildu apropriāciju pieprasījums atbilstoši finanšu plāna 7. pozīcijai, lai finansētu pasākumus Kipras turku kopienas ekonomiskās attīstības sekmēšanai; - papildu apropriāciju pieprasījums atbilstoši finanšu plāna 7. pozīcijai, lai finansētu Horvātijas Pirmspievienošanās stratēģiju; - to apropriāciju atcelšana, kas sākotnēji budžetā tika paredzētas Horvātijai saskaņā ar CARDS programmu atbilstoši finanšu plāna 4. pozīcijai; - priekšlikums pagarināt programmu PEACE II, lai to attiecinātu uz 2005. – 2006. gadu, tādējādi to pielāgojot pārējām strukturālām darbībām; - priekšlikums Publikāciju birojam (OPOCE) pārņemt darbības un amatus, kas saistīti ar CORDIS (Kopienas Pētniecības un attīstības informācijas dienests) un kas iepriekš bijuši uzticēti Uzņēmējdarbības ĢD; - jauna budžeta panta izveide, kas ļautu Eiropas Kopienai pievienoties Starptautiskajai jaunu augu šķirņu aizsardzības konvencijai (UPOV); - ieņēmumu atjaunināšana saistībā ar Šveices iesaistīšanos Šengenas nolīguma un Eurodac piemērošanā; - vairāki tehniski budžeta piezīmju labojumi, lai ņemtu vērā juridiskos pamatus, kas pieņemti kopš 2005. gada PBP iesniegšanas. Līdzekļu rezerve, kas pieejama saskaņā ar 2005. gada PBP 7. pozīciju, ir 1616 miljoni EUR. Komisija ierosina daļu šīs rezerves izmantot papildu saistību apropriācijām, kas ir 219 miljoni EUR, lai finansētu īpašo programmu attiecībā uz Kipras turku kopienu (114 miljoni EUR) un Horvātijas pirmspievienošanās stratēģiju (105 miljoni EUR). Atbilstošās vajadzīgās papildu maksājumu apropriācijas ir 45,24 miljoni EUR (attiecīgi 26,84 miljoni EUR un 18,4 miljoni EUR). Horvātijas iekļaušana 7. pozīcijā nozīmē, ka atceļamas budžeta 4. pozīcijā paredzētās apropriācijas Horvātijai, kuru apjoms ir 65 miljoni EUR saistību apropriācijās un 10 miljoni EUR maksājumu apropriācijās. Ir ierosināts grozīt attiecīgās budžeta pozīcijas, lai atskaitītu šīs summas. Tas nozīmē, ka attiecīgi jāsamazina summas, kas pieprasītas saskaņā ar elastības fondu. Pagarinot PEACE II programmu uz vēl diviem gadiem, šajā dokumentā vajadzēs grozīt tikai saistību apropriācijas 2005. gadam. Kopējais apjoms, kas jādara pieejams, ir 60 miljoni EUR, no kuriem 36,6 miljoni EUR paredzēti no ERAF un 23,4 miljoni EUR paredzēti no ESF. Šis palielinājums ir iespējams 2. pozīcijā minētās rezerves dēļ, kas radusies tādēļ, ka beigušās Īrijas tiesības uz finansējumu no Kohēzijas fonda. Attiecīgi Komisija plāno koriģēt atbilstošās apakšpozīcijas atsevišķā priekšlikumā. CORDIS kā pētniecības un inovāciju informācijas platformu uzskata par vērtīgu papildinājumu tiem sabiedriskajiem pakalpojumiem, ko jau sniedz Publikāciju birojs, un abi attiecīgie dienesti ir vienojušies par CORDIS “provizorisku” pārņemšanu no 2004. gada 1. maija. Lai CORDIS pilnībā tiktu integrēts OPOCE, ir jāmaina štatu saraksti (18 amati) un jāpārceļ apropriācijas. 7. Pozīcija — Pirmspievienošanās stratēģija Finansiāls atbalsts Kipras turku kopienas ekonomiskās attīstības sekmēšanai Papildu apropriāciju pieprasījums pamatojas uz Padomes 2004. gada 26. aprīļa lūgumu kompensēt 259 miljonus EUR, kas sākotnēji bija iezīmēti 2004–2006 gadam saskaņā ar finanšu plāna 1., 2. un 3. pozīciju, ja abas Kipras kopienas noslēdz politisku izlīgumu, saskaņā ar pārskatītā finanšu plāna 1.b tabulu[2]. Pēc Kipras turku kopienas labvēlīgā balsojuma par ANO izlīguma priekšlikumu Padome ir aicinājusi izbeigt Kipras turku kopienas nošķiršanu un veicināt Kipras atkalapvienošanos, sekmējot Kipras turku kopienas ekonomisko attīstību. Tādēļ Padome ir aicinājusi Komisiju iesniegt visaptverošus priekšlikumus, jo īpaši uzsverot salas ekonomisko integrāciju un saziņas uzlabošanu starp abām kopienām un ar ES. Komisija 2004. gada 7. jūlijā ir pieņēmusi priekšlikumu par Padomes Regulu, ar ko izveido finansiāla atbalsta instrumentu, lai sekmētu Kipras turku kopienas ekonomisko attīstību[3]. Komisija ir ierosinājusi finansēt šo īpašo pagaidu palīdzību saskaņā ar 7. pozīciju, jo: 1) neviena pašreizējā pozīcija finanšu plānā precīzi neattiecas uz plānotajiem izdevumiem, kas paredzēti dalībvalstu reģioniem, kuros valdībai nav efektīvas kontroles un kuros acquis piemērošana ir apturēta, un 2) vairums pasākumu būs vērsti lielākoties uz palīdzību saistībā ar tuvināšanu acquis communautaire līdzīgi kā pirmspievienošanās pasākumi, ko finansē saskaņā ar 7. pozīciju. Ierosinātais saistību budžeta apjoms visai programmai ir 6 miljoni EUR 2004. gadam, 114 miljoni EUR 2005. gadam un 139 miljoni EUR 2006. gadam. 2004. gada kopbudžeta grozījumu pagaidu projektā Nr. 9/2004 paredzēts izveidot abas jaunās budžeta pozīcijas un piešķirt 6 miljonus EUR 2004. gadā. Komisija patlaban iekļauj jaunās pozīcijas 2005. gada PBP un pieprasa papildu kredītus, kuri ieplānoti 2005. gadam un kuru apjoms ir 114 miljoni EUR saistību apropriācijās un 26,84 miljoni EUR maksājumu apropriācijās saskaņā ar finanšu pārskatu, kas pievienots likumdošanas iniciatīvai. 2005. gada kredītus izmantos, lai turpinātu sagatavošanas darbu, kas jāuzsāk 2004. gadā, finansējot 1) projektus, kas saskaņā ar priekšizpēti noteikti tādās prioritārās jomās kā vide, infrastruktūra, lauksaimniecība un pašvaldību un vietējo kopienu dienesti, 2) projektus izlīguma veicināšanai starp abām kopienām, 3) īstermiņa tehnisko palīdzību, kas sniedzama ar TAIEX biroja starpniecību acquis tuvināšanas jomā: iekšējais tirgus, muitas savienība, nodokļu politika, enerģētika, vide, transports, lauksaimniecība, tieslietas un iekšlietas. Ar šo grozījumu vēstuli ir ierosināts jaunajām budžeta pozīcijām, kas izveidotas ar Budžeta grozījumiem Nr. 9/2004, piešķirt 114 miljonus EUR saistību apropriācijās un 26,84 miljonus EUR maksājumu apropriācijās, līdzekļus sadalot šādi: pozīcija Nr. 22 01 04 07 “Finansiāls atbalsts Kipras turku kopienas ekonomiskās attīstības sekmēšanai — Administratīvās pārvaldības izdevumi”: 3 640 000 EUR saistību apropriācijās un maksājumu apropriācijās; pants Nr. 22 02 11 “Finansiāls atbalsts Kipras turku kopienas ekonomiskās attīstības sekmēšanai”: 110 360 000 EUR saistību apropriācijās un 23 200 000 EUR maksājumu apropriācijās. Ir ierosināts grozīt arī budžeta piezīmes šādām budžeta pozīcijām: pozīcija Nr. 22 01 04 05 “Tehniskās palīdzības un informācijas apmaiņas biroja (TAIEX) pasākumi saskaņā ar pirmspievienošanās programmām — Administratīvās pārvaldības izdevumi”: lai apmierinātu Kipras turku kopienas operatīvās vajadzības, ir jāparedz izdevumu maksimālā apjoma palielinājums pagaidu atbalsta personālam galvenajā mītnē no 2 200 000 EUR līdz 2 500 000 EUR; pozīcija Nr. 22 01 04 07 “Finansiāls atbalsts Kipras turku kopienas ekonomiskās attīstības sekmēšanai — Administratīvās pārvaldības izdevumi”: lai segtu iespējamos izdevumus, kas rastos, Komisijai tieši īstenojot programmu, ir jāparedz izdevumi pagaidu atbalsta personālam galvenajā mītnē, kas ir ierobežoti līdz 3 000 000 EUR. Šis jaunais pakārtotais maksimālais apjoms ierobežotam personāla skaitam galvenajā mītnē ir ierosināts tālab, lai papildinātu dokumentu pārvaldību galvenajā mītnē, jo īpašās politiskās situācijas dēļ Ziemeļkipras reģionos nav iespējams izveidot delegāciju. Tam saskaņā ar definīciju ir pārejas un pagaidu raksturs, kas galvenokārt saistīts tikai ar šīs jaunās programmas īstenošanas tiešu pārvaldību. Ir ierosināts papildināt budžeta piezīmes, kas izveidotas ar Budžeta grozījumiem Nr. 9/2004, ar daļu par pagaidu atbalsta personālu Ja tiks pagarināts Eiropas Rekonstrukcijas aģentūras (ERA) pilnvaru termiņš, lai īstenotu palīdzību, tad galvenajā mītnē būs nepieciešams skaitliski mazāks šāds atbalsta personāls; pants Nr. 22 02 11 “Finansiāls atbalsts Kipras turku kopienas ekonomiskās attīstības sekmēšanai”: lai ņemtu vērā iespējamo Eiropas Rekonstrukcijas aģentūras (ERA) izmantošanu, ja Komisija ierosina un likumdevēja iestāde piekrīt pagarināt Aģentūras pilnvaras, lai īstenotu daļu programmas, ir ierosināts budžeta piezīmes, kas izveidotas ar Budžeta grozījumiem Nr. 9/2004, papildināt ar daļu par ERA. Horvātijas pirmspievienošanās stratēģija Šis 2005. gada PBP grozījums izriet no Eiropadomes aizvadītā gada jūnija lēmuma atzīt Horvātiju par kandidātvalsti un uzsākt pievienošanās procesu[4] pēc tam, kad Komisija sniegusi apstiprinošu viedokli un ieteikumu. Eiropadome ir nolēmusi sasaukt divpusēju starpvaldību konferenci ar Horvātiju 2005. gada sākumā, lai uzsāktu sarunas, un ir lūgusi Komisiju sagatavot pirmspievienošanās stratēģiju, ieskaitot vajadzīgo finanšu instrumentu[5]. Papildus šim lūgumam Komisija ir sagatavojusi likumdošanas iniciatīvu, lai iekļautu Horvātiju kā valsti, kas gūst labumu no pašreizējiem pirmspievienošanās instrumentiem PHARE, ISPA un SAPARD, un ierosina finansēt attiecīgos pirmspievienošanās izdevumus saskaņā ar finanšu plāna 7. pozīciju. Ierosinātā Horvātijas iekļaušana 7. pozīcijā ir saskaņā ar 2003. gada 19. maija finanšu plāna grozījumu[6], kas paredz, ka “ Eiropas Parlaments un Padome pēc Komisijas priekšlikuma var nolemt iekļaut 7. pozīcijā citas kandidātvalstis ”. 2005. gadā papildu apropriācijas tiks pieprasītas tikai saskaņā ar PHARE un ISPA. Ņemot vērā, ka vajadzīgs ilgs laiks, lai ieviestu pilnīgi decentralizēto īstenošanas sistēmu, kas vajadzīga SAPARD, apropriācijas SAPARD tiks pieprasītas tikai 2006. gadā. Horvātija turpinās piedalīties CARDS reģionālajā programmā, ko finansē saskaņā ar pantu Nr. 19 07 01 un kas izveidota stabilizācijas un asociācijas procesa (SAP) īstenošanas atbalstam, lai veicinātu stabilitāti un mieru Rietumbalkānu reģionā. Komisija ir aplēsusi, ka abiem pirmsiestāšanās instrumentiem vajadzīgā summa 2005. gadā būs 105 miljoni EUR saistību apropriācijām un 18,4 miljoni EUR maksājumu apropriācijām salīdzinājumā ar šīm jaunajām saistībām. Aptuveni 80 miljoni EUR saistību apriopriācijās ir pieprasīti PHARE programmai, lai turpinātu darbu, kas jau sākts saskaņā ar CARDS — t.i., lai veicinātu Kopenhāgenas politisko kritēriju izpildi, palīdzētu Horvātijai pielāgot acquis communautaire , stiprināt administratīvo un tiesu darbspēju —, un sāktu sagatavoties dalībai struktūrfondos pēc pievienošanās. PHARE apropriācijas tiks izmantotas, lai finansētu valsts programmu Horvātijai saskaņā ar galveno PHARE budžeta pozīciju, kā arī lai finansētu projektus saskaņā ar TAIEX, pārrobežu sadarbību un horizontālās programmas. Attiecībā uz ISPA ir pieprasīti aptuveni 25 miljoni EUR saistību apropriācijām, lai līdzfinansētu tehniskās palīdzības un infrastruktūras projektus transporta un vides jomā un sagatavotos dalībai Kohēzijas fondos pēc pievienošanās. Daļu šo apropriāciju izmantos, lai segtu vajadzīgos administratīvā atbalsta izdevumus saistībā ar programmām. Tādēļ ar šo grozījumu vēstuli ir ierosināts papildināt attiecīgās budžeta pozīcijas ar 105 miljoniem EUR saistību apropriācijās un 18,4 miljoniem EUR maksājumu apropriācijās, līdzekļus sadalot šādi: pozīcija Nr. 13 01 04 02 “Pirmspievienošanās struktūrpolitikas instruments (ISPA) — Administratīvās pārvaldības izdevumi”: EUR 400 000 saistību apropriācijās un EUR 400 000 maksājumu apropriācijās; pozīcija Nr. 13 05 01 01 “Pirmspievienošanās struktūrpolitikas instruments (ISPA)”: EUR 24 600 000 saistību apropriācijās (bez papildu maksājumu apropriācijām); pozīcija Nr. 22 01 04 01 “Pirmspievienošanās palīdzība Centrāleiropas un Austrumeiropas valstīm — Administratīvās pārvaldības izdevumi”: EUR 2 200 000 saistību apropriācijās un EUR 2 200 000 maksājumu apropriācijās. Šos kredītus galvenokārt izmantos, lai finansētu pagaidu atbalsta personālu delegācijā; pozīcija Nr. 22 01 04 05 “Tehniskās palīdzības un informācijas apmaiņas biroja (TAIEX) pasākumi saskaņā ar pirmspievienošanās programmām — Administratīvās pārvaldības izdevumi”: EUR 300 000 saistību apropriācijās un EUR 300 000 maksājumu apropriācijās; pants Nr. 22 02 01 “Pirmspievienošanās palīdzība Centrāleiropas un Austrumeiropas valstīm”: EUR 60 500 000 saistību apropriācijās un EUR 12 100 000 maksājumu apropriācijās; pants Nr. 22 02 02 “Pārrobežu sadarbība Centrāleiropas un Austrumeiropas valstīm”: EUR 10 000 000 saistību apropriācijās un EUR 2 000 000 maksājumu apropriācijās; pants Nr. 22 02 06 “Tehniskās palīdzības un informācijas apmaiņas biroja (TAIEX) pasākumi saskaņā ar pirmspievienošanās programmām”: EUR 1 000 000 saistību apropriācijās un EUR 200 000 maksājumu apropriācijās; pants Nr. 22 02 10 “Pirmspievienošanās daudzvalstu horizontālās programmas”: EUR 6 000 000 saistību apropriācijās un EUR 1 200 000 maksājumu apropriācijās. Ir ierosināts arī grozīt budžeta piezīmes šādām budžeta pozīcijām — 05 05 01, 05 05 01 01, 13 05 01, 13 05 01 01 un 22 02 02, lai tās pielāgotu ģeogrāfiskajam pārklājumam. 4. Pozīcija — Ārējie pasākumi Attiecības ar Rietumbalkāniem Horvātijas iekļaušana 7. pozīcijā nozīmē, ka ir jāatskaita summas, kas budžetā sākotnēji bija paredzētas 4. pozīcijā, lai sniegtu palīdzību šai valstij. Komisija bija ieplānojusi 65 miljonus EUR saistību apropriācijās un 10 miljonus EUR maksājumu apropriācijās saskaņā ar pantu Nr. 19 07 01 “Palīdzība Rietumbalkānu valstīm” un pozīciju Nr. 19 01 04 08 “Palīdzība Rietumbalkānu valstīm — Administratīvās pārvaldības izdevumi”. Tādēļ Komisija iesaka attiecīgi samazināt attiecīgās budžeta pozīcijas. Ar saistību apropriācijām, kas ieturētas no 4. pozīcijas un kas ir 65 miljoni EUR, samazina kopējo 4. pozīcijas summu no 5234 miljoniem EUR līdz 5169 miljoniem EUR. Tādēļ ar šo grozījumu vēstuli ir ierosināts grozīt attiecīgās budžeta pozīcijas, atskaitot šādas summas: pozīcija Nr. 19 01 04 08 “Palīdzība Rietumbalkānu valstīm — Administratīvās pārvaldības izdevumi”: EUR -2 500 000 saistību apropriācijās un EUR -2 500 000 maksājumu apropriācijās; pants Nr. 19 07 01 “Palīdzība Rietumbalkānu valstīm”: EUR -62 500 000 saistību apropriācijās un EUR -7 500 000 maksājumu apropriācijās. 2. Pozīcija — PEACE II Miera procesa nostiprināšanai Ziemeļīrijā, kurā programma PEACE II ir sniegusi būtisku un sākotnēju ieguldījumu laika posmā no 2000. līdz 2004. gadam, vēl aizvien ir vajadzīgs Eiropas Savienības finansiāls atbalsts no Eiropas Savienības pārējā 2000. – 2006. gada finanšu plāna periodā. Šajā ziņā Eiropadome 2004. gada 17. un 18. jūnijā aicināja Komisiju izskatīt iespēju saskaņot PEACE II intervences pasākumus ar citām strukturālām darbībām, kas beidzas 2006. gadā, ieskaitot to finansiālās sekas. Tā kā apakšpozīcijai “struktūrfondi” finanšu plānā ir īpašs statuss, un šajā apakšpozīcijā nav paredzēta rezerve, papildu izdevumi programmai PEACE II 2005. un 2006. gadā rada vajadzību palielināt apakšpozīcijas “struktūrfondi” saistību apropriāciju maksimālo apjomu par attiecīgajām summām. Šīs summas ir paredzētas Padomes Regulā Nr. [...], ar kuru groza 1999. gada 21. jūnija EK Regulu Nr. 1260/1999, ar ko paredz vispārīgus noteikumus attiecībā uz struktūrfondiem, un tās jāpieskaita saistību apropriācijām, kas patlaban paredzētas apakšpozīcijā “struktūrfondi”. Saskaņā ar 2. pantu Padomes Regulā (EK) Nr. 1164/94 par Kohēzijas fonda izveidi Komisija ir veikusi termiņa vidusposma atbilstības pārskatu. Regula paredz, ka jebkura dalībvalsts, kuras nacionālais kopprodukts (NKP) uz vienu iedzīvotāju, kas izteikts kā pirktspējas paritāte, pārsniedz 90 % no vidējā kopprodukta Kopienā, zaudē tiesības uz palīdzību no jauniem Fonda projektiem. Tādēļ termiņa vidusposma pārskatā secināts, ka no 2004. gada Īrija vairs nav tiesīga uz Kohēzijas fonda līdzekļiem. Šā tiesību zaudējuma finansiālās sekas ir izskaidrotas Komisijas ziņojumā Padomei un Eiropas Parlamentam[7]. Tās pašas regulas 4. pants paredz, ka gadījumā, kad dalībvalsts vairs nav tiesīga pretendēt uz līdzekļiem, resursus Kohēzijas fondam attiecīgi samazina. Tādēļ par attiecīgajām summām jāsamazina saistību apropriācija, kas apakšpozīcijai “kohēzijas fonds” paredzēta finanšu plāna 2. pozīcijā. Tādēļ Komisija ierosina šādus pielāgojumus, kas vajadzīgi, lai turpinātu PEACE programmas īstenošanu līdz pašreizējā finanšu plāna beigām un lai Īrija zaudētu tiesības uz Kohēzijas fonda līdzekļiem: - palielināt apakšpozīcijas “struktūrfondi” saistību apropriāciju maksimālo apjomu, samazināt apakšpozīcijas “kohēzijas fonds” saistību apropriāciju maksimālo apjomu un pielāgot 2. pozīcijas “struktūrpolitikas pasākumi” maksimālo apjomu attiecīgi 2005. un 2006. gadam saskaņā ar 1999. gada cenām; - veikt šo summu tehniskos pielāgojumus 2005. gadam saskaņā ar cenu un NKI (nacionālā kopienākuma) novērtējumu. Kopējā summa, kas jaunās saistību apropriācijās 2005. gadā jādara pieejama PEACE programmai, ir 60 miljoni EUR. Saskaņā ar valsts iestāžu norādījumiem Kopienas ieguldījums programmā tiks paredzēts tikai attiecībā uz Eiropas Reģionālās attīstības fondu un Eiropas Sociālo fondu. Kamēr nav pabeigta faktiskā plānošana, kopējā Kopienas ieguldījuma sadalījums starp šiem diviem fondiem ir aprēķināts, ievērojot katram fondam patlaban piešķirto daļu summās, kas ieplānotas no 2000. līdz 2004. gadam (61 % un 39 % attiecīgi ERAF un ESF). Šī summa ir 36,6 miljoni EUR ERAF un 23,4 miljoni EUR ESF. 2005. gadam nav paredzētas jaunas maksājumu apropriācijas, ņemot vērā, ka parasti struktūrfondos ir vienu vai divus gadu ilga kavēšanās starp saistībām un brīdi, kad uzsāk maksājumus. 5. Pozīcija — OPOCE – CORDIS ŠIS IEROSINāJUMS IZTEIKTS SASKAņā AR PAZIņOJUMU C(2003)540 PAR KOMISIJAS DIENESTU ILGTERMIņA ATRAšANOS LUKSEMBURGā, KAS APSTIPRINāTS 2003. GADA 11. FEBRUāRī. SAVā LēMUMā KOMISIJA AICINāJA PUBLIKāCIJU BIROJU PāRņEMT DARBīBAS UN AMATUS, KAS SAISTīTI AR CORDIS (Kopienas Pētniecības un attīstības informācijas dienests) un kas iepriekš bijuši uzticēti Uzņēmējdarbības ĢD. CORDIS ir ar Pētniecības programmu saistīts publikāciju dienests, kas savā tīmekļa vietnē publicē jaunāko informāciju par izsoles uzaicinājumiem, programmām un notiekošiem pētījumiem. Turklāt tas publicē četrus pārskatus, kas attiecas uz CORDIS focus grupu, proti, “CORDIS focus biļetens”, “CORDIS focus pielikumi” (tematisks pielikums), “CORDIS focus PTA rezultāti” (pielikums) un “CORDIS focus MVU pielikums”. CORDIS kā pētniecības un inovāciju informācijas platformu uzskata par papildinājumu tiem sabiedriskajiem pakalpojumiem, ko jau sniedz Publikāciju birojs. Abi attiecīgie dienesti ir vienojušies par “provizorisku” CORDIS pārņemšanu no 2004. gada 1. maija. Tādēļ Uzņēmējdarbības ĢD ir nodevis vajadzīgo personālu OPOCE rīcībā, un Uzņēmējdarbības ĢD OPOCE ir piešķīris pakārtotas tiesības uz CORDIS budžetu pārējam 2004. gadam. Tomēr, lai pilnīgi integrētu CORDIS darbības, ir jāveic 2005. gada provizoriskā budžeta projekta grozījums. Grozījums ietver izmaiņas štatu sarakstos un paredz apropriāciju nodošanu. Šobrīd CORDIS vienībā ir 18 amati, kuros strādājošos atalgo tikai no Komisijas darbības apropriācijām. No 18 nododamajiem amatiem 11 amati patlaban ir aizņemti un 7 amati ir vakanti. Ir ierosināts šos 18 amatus iekļaut Publikāciju biroja štatu sarakstā saskaņā ar zemāk minēto tabulu. Ir ierosināts no Komisijas 2005. gada budžeta OPOCE 2005. gada budžetā pārņemt apropriācijas, kas ir EUR 1 965 600. Algas ir pārrēķinātas, pamatojoties uz pašreiz ieņemtajiem amatiem. Citas galvenās atšķirības, salīdzinot ar 2005. gada PBP, ir komandējumiem un sanāksmēm paredzētās summas palielināšana un ēku un ar tām saistīto izdevumu samazināšana. Ierosinājums veikt grozījumus Publikāciju biroja štatu sarakstā Kategorija un pakāpes | 2005. gada PBP | GV 1/2005 | Rezultāts | Pastāvīgie | Grozījums | Pastāvīgie | amati | + (*) | amati | A*16 | 1 | 1 | A*15 | 3 | 3 | A*14 | 8 | 8 | A*13 | 1 | 1 | A*12 | 5 | 3 | 8 | A*11 | 13 | 13 | A*10 | 10 | 2 | 12 | A*9 | 4 | 4 | A*8 | 18 | 1 | 19 | A*7 | A*6 | 3 | 3 | A*5 | 8 | 8 | KOPĀ | 74 | 6 | 80 | B*11 | 3 | 3 | B*10 | 43 | 2 | 45 | B*9 | 4 | 4 | B*8 | 46 | 46 | B*7 | 66 | 1 | 67 | B*6 | 50 | 50 | B*5 | 32 | 1 | 33 | B*4 | B*3 | 81 | 81 | KOPĀ | 325 | 4 | 329 | C*7 | 2 | 2 | C*6 | 46 | 2 | 48 | C*5 | 38 | 1 | 39 | C*4 | 41 | 2 | 43 | C*3 | 40 | 2 | 42 | C*2 | 30 | 1 | 31 | C*1 | KOPĀ | 197 | 8 | 205 | D*5 | 1 | 1 | D*4 | 11 | 11 | D*3 | 8 | 8 | D*2 | 1 | 1 | D*1 | - | - | KOPĀ | 21 | - | 21 | Kopsumma | 617 | 18 | 635 | * Administratīvie amati, kas jāpārņem no Komisijas štatu saraksta CITI Veselības aizsardzība un patērētāju tiesību aizsardzība (ārējas darbības) Komisija ierosina grozīt 2005. gada PBP, izveidojot jaunu budžeta pantu Nr. 17 04 09 Starptautiskie pasākumi pārtikas nekaitīguma, dzīvnieku veselības, dzīvnieku labturības un augu veselības jomā . Mērķis ir ļaut Eiropas Kopienai pievienoties Starptautiskajai jaunu augu šķirņu aizsardzības konvencijai (UPOV), kurā jaunākie grozījumi izdarīti Ženēvā 1991. gada 19. martā, un tādējādi veicināt Kopienas Augu šķirņu sistēmas izmantošanu, kas pastāv vienlaikus ar valsts augu šķirņu aizsardzības sistēmām. EK finansiālais ieguldījums UPOV vēl nav noteikts, tādēļ ir ierosināts “atgādinājums” attiecībā uz maksājumu un saistību apropriācijām. Sagaidāms, ka ieguldījums 2005. gadā nepārsniegs 200 000 EUR, tādēļ to varētu finansēt ar pārskaitījumu gada laikā. Šveices dalība Kopienas programmās Iemaksas saistībā ar Šengenas acquis Saskaņā ar priekšlikumiem, ko Komisija iesniegs Padomei, Šveice piedalīsies to izdevumu segšanā, kas saistīti ar Šengenas nolīguma piemērošanu un Eurodac centrālo vienību. Šie priekšlikumi attiecas uz nolīgumu starp Eiropas Savienību, Eiropas Kopienu un Šveices Konfederāciju attiecībā uz Šveices Konfederācijas iesaistīšanos Šengenas acquis īstenošanā, piemērošanā un izstrādāšanā, kā arī uz nolīgumu starp Eiropas Kopienu un Šveici par kritērijiem un mehānismiem, ko izmanto, lai noteiktu valsti, kas atbildīga par to patvēruma lūgumu izskatīšanu, kuri iesniegti kādā dalībvalstī vai Šveicē. Tādējādi ir ierosināts paplašināt ieņēmumu pozīciju Nr. 6312 un 6313 piemērošanas jomu, lai ietvertu Šveices iemaksas par dalību Šengenas acquis. Citi Ir jāatjaunina arī budžeta piezīmes, lai ņemtu vērā Šveices ieguldījumu Eiropas Vides aģentūrā un MEDIA programmā. Tehniski labojumi Budžeta piezīmēs jāveic vairāki tehniski labojumi, lai atspoguļotu juridisko pamatu pieņemšanu kopš 2005. gada PBP. Tie iekļauti šā paskaidrojuma raksta tehniskajā pielikumā. FINANŠU PLĀNA KOPSAVILKUMA TABULA ATBILSTOŠI POZĪCIJĀM Finanšu plāns Pozīcija/apakšpozīcija | 2005. gada finanšu plāns | 2005. gada PBP | PBGV 1/2005 | 2005. gada PBP + PBGV 1/2005 | SA | MA | SA | MA | SA | MA | SA | MA | 1. LAUKSAIMNIECĪBA | – Lauksaimniecības izdevumi | 44 598 000 000 | 43 834 450 000 | 43 834 450 000 | 43 834 450 000 | 43 834 450 000 | – Lauku attīstība un papildu pasākumi | 6 841 000 000 | 6 841 000 000 | 6 279 400 000 | 6 841 000 000 | 6 279 400 000 | Kopā | 51 439 000 000 | 50 675 450 000 | 50 113 850 000 | 50 675 450 000 | 50 113 850 000 | Rezerve | 763 550 000 | 763 550 000 | 2. STRUKTURĀLAS OPERĀCIJAS | – Struktūrfondi | 37 247 000 000 | 37 246 564 455 | 32 390 527 704 | +60 000 000 | 37 306 564 455 | 32 390 527 704 | – Kohēzijas fonds | 5 194 000 000 | 5 131 932 989 | 3 005 500 000 | 5 131 932 989 | 3 005 500 000 | Kopā | 42 441 000 000 | 42 378 497 444 | 35 396 027 704 | +60 000 000 | 42 438 497 444 | 35 396 027 704 | Rezerve | 62 502 556 | 2 502 556 | 3. IEKŠĒJĀ POLITIKA | 9 012 000 000 | 8 958 583 120 | 7 728 621 139 | 8 958 583 120 | 7 728 621 139 | Rezerve | 53 416 880 | 53 416 880 | 4. ĀRĒJĀS DARBĪBAS | 5 119 000 000 | 5 234 000 000 | 5 010 179 000 | -65 000 000 | -10 000 000 | 5 169 000 000 | 5 000 179 000 | Rezerve | -115 000 000 | -50 000 000 | 5. PĀRVALDE | 6 360 000 000 | 6 360 000 000 | 6 360 000 000 | 6 360 000 000 | 6 360 000 000 | Rezerve | 0 | 0 | 6. REZERVES | – Garantijas rezerve | 223 000 000 | 223 000 000 | 223 000 000 | 223 000 000 | 223 000 000 | – Rezerve palīdzībai ārkārtas gadījumos | 223 000 000 | 223 000 000 | 223 000 000 | 223 000 000 | 223 000 000 | Kopā | 446 000 000 | 446 000 000 | 446 000 000 | 446 000 000 | 446 000 000 | Rezerve | 0 | 0 | 7. PIRMSPIEVIENOŠANĀS STRATĒĢIJA | 3 472 000 000 | 1 856 000 000 | 3 179 850 000 | +219 000 000 | +45 240 000 | 2 075 000 000 | 3 225 090 000 | Rezerve | 1 616 000 000 | 1 397 000 000 | 8. KOMPENSĀCIJAS | 1 305 000 000 | 1 304 988 996 | 1 304 988 996 | 1 304 988 996 | 1 304 988 996 | Rezerve | 11 004 | 11 004 | KOPĀ | 119 594 000 000 | 114 235 000 000 | 117 213 519 560 | 109 539 516 839 | +214 000 000 | +35 240 000 | 117 427 519 560 | 109 574 756 839 | Rezerve | 2 380 480 440 | 4 695 483 161 | 2 166 480 440 | 4 660 243 161 | Tehniskais pielikums — Tiesiskie pamati, kas pieņemti kopš 2005. GADA PBP 01 03 02 02 Makroekonomiska palīdzība Rietumbalkānu valstīm, uz kurām neattiecas pirmspievienošanās stratēģija Aizvietot “Priekšlikums attiecībā uz Padomes lēmumu ... Albānija ...” ar “Padomes 2004. gada 29. aprīļa Lēmums 2004/580/EK par finansiāla atbalsta piešķiršanu Albānijai un Lēmuma 1999/282/EK atcelšanu” (OV L 261, 6.8.2004., 116. lpp.) 01 04 01 07 Eiropas Kopienas garantija aizņēmumu programmām, ko noslēgusi Kopiena, lai sniegtu finansiālu palīdzību Rietumbalkānu valstīm Aizvietot “Priekšlikums attiecībā uz Padomes lēmumu ... Albānija ...” ar “Padomes 2004. gada 29. aprīļa Lēmums 2004/580/EK, ar ko paredz finansiālu atbalstu Albānijai makroekonomikas līmenī un atceļ Lēmumu 1999/282/EK” (OV L 261, 6.8.2004., 116. lpp.) 02 02 04 01 Viseiropas elektroniskās pārvaldības pakalpojumi valsts pārvaldes iestādēm, uzņēmumiem un pilsoņiem (IDABC) Eiropas Parlamenta un Padomes 2004. gada 21. aprīļa Lēmums 2004/387/EK par Viseiropas elektroniskās pārvaldības pakalpojumu savietojamības nodrošināšanu valsts pārvaldes iestādēm, uzņēmumiem un pilsoņiem (IDABC) (OV L 181, 18.5.2004., 25. lpp.) 02 49 04 05 Tīkli datu apmaiņai starp pārvaldes iestādēm (IDA) — administratīvās pārvaldības izdevumi (grozīt juridiskā pamata komentāru šādi:) skatīt pozīciju Nr. 02 02 04 01 05 08 02 Lauku saimniecību struktūru apsekojumi Eiropas Parlamenta un Padomes 2004. gada 22. jūnija Regula (EK) Nr. 1435/2004, ar ko paplašināšanās dēļ groza Padomes Regulu (EEK) Nr. 571/88 par Kopienas lauku saimniecību struktūras apsekojumu organizēšanu (OV L 268, 16.8.2004., 1. lpp.) 06 02 08 01 Eiropas Dzelzceļu aģentūra drošībai un savstarpējai izmantojamībai — subsīdija saskaņā ar1. un 2. sadaļu 06 02 08 02 Eiropas Dzelzceļu aģentūra drošībai un savstarpējai izmantojamībai — subsīdija saskaņā ar 3. sadaļu Eiropas Parlamenta un Padomes 2004. gada 29. aprīļa Regula (EK) Nr. 884/2004 par Eiropas Dzelzceļu aģentūras izveidi (Aģentūras regula) (OV L 164, 30.4.2004., 1. lpp.) un tās kļūdu labojums (OJ L 220, 21.6.2004., 3. lpp.) 06 02 09 01 Galileo uzraudzības iestāde — subsīdija saskaņā ar 1. un 2. sadaļu 06 02 09 02 Galileo uzraudzības iestāde — subsīdija saskaņā ar 3. sadaļu Padomes 2004. gada 12. jūlija Regula (EK) Nr. 1321/2004 par Eiropas satelītu radionavigācijas programmu pārvaldības struktūru izveidi (OV L 246, 20.7.2004., 1. lpp.) 06 03 01 Finansiāls atbalsts vispārējas intereses projektiem saistībā ar Eiropas transporta tīklu Eiropas Parlamenta un Padomes 2004. gada 29. aprīļa Lēmums Nr. 844/2004/EK, ar ko groza Lēmumu Nr. 1692/96/EK par Kopienas vadlīnijām Eiropas transporta tīkla attīstībai, un tā kļūdu labojums (OV L 201, 7.6.2004., 1. lpp.) 07 01 04 04 Kopienas rīcības programma civilās aizsardzības jomā — Administratīvās pārvaldības izdevumi (grozīt juridiskā pamata komentāru šādi:) skatīt pozīciju Nr. 07 03 06 01 07 03 03 LIFE III (Finanšu instruments videi — no 2000. līdz 2006. gadam) — Projekti par Kopienas teritoriju — I daļa (dabas aizsardzība) 07 03 04 LIFE III (Finanšu instruments videi — no 2000. līdz 2006. gadam) — Projekti par Kopienas teritoriju — II. daļa (vides aizsardzība) (juridiskā pamata komentārā mainīt Parlamenta un Padomes regulas priekšlikuma datumu) Eiropas Parlamenta un Padomes priekšlikums attiecībā uz regulu, ko 2003. gada 7. novembrī iesniegusi Komisija un ar ko groza Regulu (EK) Nr. 1655/2000 par finanšu instrumentu videi ( LIFE ) ( COM (2003) 667 galīgā redakcija) 10 05 01 Kodoliekārtu ekspluatācijas pārtraukšana un atkritumu apsaimniekošana Komisijas 2004. gada 19. maija ziņojums Padomei un Eiropas Parlamentam par kodoliekārtu ekspluatācijas pārtraukšanu un atkritumu apsaimniekošanu — Atbildība kodolnegadījumu situācijās, ko rada Kopīgā pētniecības centra (KPC) pasākumi, kurus veic saskaņā ar Euratom līgumu ( SEC (2004) 621 galīgā redakcija) 11 01 04 02 Ciešāks dialogs ar zivsaimniecības nozari un tiem, kurus ietekmē kopējā zivsaimniecības politika — Administratīvās pārvaldes izdevumi 11 04 01 Ciešāks dialogs ar zivsaimniecības nozari un tiem, kurus ietekmē kopējā zivsaimniecības politika Padomes 2004. gada 19. jūlija Lēmums, ar ko izveido reģionālās konsultatīvās padomes atbilstīgi kopējai zivsaimniecības politikai (OV L 256, 3.8.2004., 17. lpp.) 11 07 02 Finansiāls ieguldījums dalībvalstīm attiecībā uz izdevumiem kontroles jomā Padomes 2004. gada 29. aprīļa Lēmums 2004/465/EK par Kopienas finansiālu ieguldījumu dalībvalstu zivsaimniecības kontroles programmās (OV L 157, 30.4.2004., 114. lpp.) 18 08 03 Vīzu informācijas sistēma (VIS) Padomes 2004. gada 8. jūnija Lēmums 2004/512/EK, ar ko izveido vīzu informācijas sistēmu (VIS) (OV L 213, 15.6.2004., 5. lpp.) 17 03 03 01 Eiropas Slimību profilakses un kontroles centrs — Subsīdija saskaņā ar 1. un 2. iedaļu Eiropas Parlamenta un Padomes 2004. gada 21. aprīļa Regula (EK) Nr. 851/2004, ar ko izveido Eiropas Slimību profilakses un kontroles centru (OV L 142, 30.4.2004., 1. lpp.) 17 03 03 02 Eiropas Slimību profilakses un kontroles centrs — Subsīdija saskaņā ar 3. iedaļu Eiropas Parlamenta un Padomes 2004. gada 21. aprīļa Regula (EK) Nr. 851/2004, ar ko izveido Eiropas Slimību profilakses un kontroles centru (OV L 142, 30.4.2004., 1. lpp.) 21 02 06 Dzimumu līdztiesības jautājumu iekļaušana sadarbībā attīstības jomā Aizstāt pašreizējo 2005. gada PBP tekstu (“Priekšlikums attiecībā uz regulu ...par dzimumu līdztiesības veicināšanu ... ( COM (2003) 465 galīgā redakcija)” ar šādu tekstu: Eiropas Parlamenta un Padomes 2004. gada 21. aprīļa Regula (EK) Nr. 806/2004 par dzimumu līdztiesības veicināšanu attīstības jomā īstenotajā sadarbībā (OV L 143, 30.4.2004., 40. lpp.) 03 03 01 Papildu pasākumi saistībā ar apvienošanos, pretmonopola un tirgus liberalizācijas un karteļu darbības reformu 31 02 41 01 Diferencētas apropriācijas (neobligātie izdevumi) (atcelt pantu Nr. 03 03 01 (1. punkts) un grozīt kopsummu) [1] OJ L 248, 16.9.2002., 1. lpp. [2] Eiropas Parlamenta un Padomes 2003. gada 19. maija Lēmums 2003/430/EK par finanšu plāna koriģēšanu. [3] 2004. gada 7. jūlija COM(2004) 465. [4] Eiropadomes 2004. gada 17. un 18. jūnija secinājumi, 31. punkts. [5] Eiropadomes 2004. gada 17. un 18. jūnija secinājumi, 34. punkts. [6] Eiropas Parlamenta un Padomes 2003. gada 19. maija Lēmums 2003/430/EK par finanšu plāna koriģēšanu, II pielikums — Deklarācija par Pievienošanās Līguma 32. pantu un XV pielikumu. [7] COM(2004) 191 galīgā redakcija, 24.3.2004: Komisijas ziņojums Padomei un Eiropas Parlamentam par termiņa vidusposma atbilstības pārskata rezultātiem saskaņā ar 2. pantu Padomes Regulā (EK) Nr. 1164/94 par Kohēzijas fonda izveidi.